Philippines: A Ma Matsɛ Yemi Asahi Akpe​—Nɛ A Ngɛ Nɔ Tsae\nKANE NGƐ Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Cebuano Chichewa Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chuvash Croatian Czech Dangme Danish Dutch English Estonian Ewe Fante Finnish French Georgian German Greek Haitian Creole Hiligaynon Hungarian Iloko Indonesian Italian Japanese Kabyle Kannada Kazakh Kinyarwanda Kirghiz Kirundi Korean Krio Latvian Lithuanian Malagasy Malay Malayalam Mingrelian Mixe Myanmar Nahuatl (Central) Nahuatl (Huasteca) Norwegian Oromo Persian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Sinhala Slovak Slovenian Spania Swahili Swedish Tagalog Tahitian Tarascan Telugu Tigrinya Tojolabal Totonac Tsonga Turkish Tzeltal Tzotzil Uighur (Cyrillic) Ukrainian Valencian Wallisian Welsh Xhosa Zulu\nA Ma Matsɛ Yemi Asahi Akpe​—Nɛ A Ngɛ Nɔ Tsae\nNgɛ August 2013 ɔ mi ɔ, Yehowa Odasefohi nɛ a ngɛ Philippines ɔ su oti ko he ngɛ Matsɛ Yemi Asahi a mami mi. A ma Matsɛ Yemi Asa nɛ to nɔ akpe. Kaa bɔ nɛ e ji ngɛ mahi fuu a nɔ ɔ, asafohi babauu nɛ ngɛ Philippines ɔ be sika, nɛ a be níhi a si kpami nɛ mɛ nitsɛmɛ a ma nyɛ maa ma Matsɛ Yemi Asa nɛ sa. Jehahi babauu nɛ be ɔ, asafo komɛ kpeeɔ ngɛ nyɛmimɛ komɛ a we mi, nɛ ni komɛ hu buaa a he nya ngɛ pamploo gbahi a sisi.\nAkɛnɛ Yehowa Odasefohi nɛ a ngɛ Philippines ɔ a he ngɛ hiɛe mlamlaamla he je ɔ, e he ba hia nɛ a ná Matsɛ Yemi Asahi fuu. Ngɛ jeha 1999 ɔ mi ɔ, Yehowa Odasefohi A Blɔ Tsɔɔmi Ajla Toli ɔmɛ to blɔ nya konɛ a ye bua asafohi nɛ a be sika a nɛ mɛ hu a ná Matsɛ Yemi Asahi. Ngɛ blɔ nya tomi nɛ ɔ mi ɔ, asafo nɛ ɔmɛ ma nyɛ ma ha sika fɛɛ ko nɛ a ma nyɛ, kɛkɛ ɔ, a maa ngɔ sika nɛ asafohi nɛ a ngɛ ma kpahi a nɔ kɛ ha a kɛ maa gbe yi konɛ a kɛ ma asa a ha mɛ. A tsɔse ni komɛ saminya ngɛ tsu mami mi nɛ a ye bua asafohi nɛ mɛ nitsɛmɛ a ma a Matsɛ Yemi Asa. Blɔ nya tomi nɛ ɔ nɛ a pee kɛ ha Odasefohi ngɛ je kɛ wɛ ɔ je sisi ngɛ Philippines ngɛ November 2001.\nIluminado ji Odasefo no. E ngɛ Marilao asafo nɛ ngɛ Bulacan ɔ mi. Lejɛ ɔ nɛ a ma Matsɛ Yemi Asa nɛ to nɔ akpe ɔ nɛ. Iluminado de ke: “I na kaa wa nyɛmimɛ Kristofo ɔmɛ suɔ a he nitsɛnitsɛ. Nihi fuu ngɔ a he kɛ ha faa, nɛ a ba ye bua​—nyumuhi kɛ yihi, jokuɛwi kɛ nikɔtɔmahi tsuo piɛɛ he. Wa pee kake kɛ tsu ní ngɛ pu ɔ nɔ. Ke wa tsu ní nɛ pɔ tɔ wa he po ɔ, wa bua jɔɔ ní tsumi kpakpa nɛ wa tsu ngɛ ligbi ɔ mi ɔ he.”\nNihi nɛ a pi Odasefohi ɔ bua jɔ mɔde nɛ nihi nɛ a ngɔ a he kɛ ha a bɔ ɔ he. Tipa dlɛɛva ko nɛ e ngɔɔ zia kɛ tɛhi kɛ ba haa mɛ ɔ de ke: “Nyɛ he hiɛ kaa tatuhi! Nɔ tsuaa nɔ yeɔ bua. I nɛ nɔ́ ko kaa kikɛ gblee.”\nMatsɛ Yemi Asa ehe nɛ a ma a\nE sui otsi ekpa nɛ a gbe tsu ɔ mami nya. Matsɛ Yemi Asahi nɛ a maa mɛ mlamlaamla kaa kikɛ ɔ yeɔ bua nɛ asafo mi bi ɔmɛ ngmɛɛ we fiɛɛmi ní tsumi ɔ he kɛ fɔ we si.​—Mateo 24:14.\nEllen hu ngɛ Marilao asafo ɔ mi. E de ke: “Jinɛ Matsɛ Yemi Asa momo ɔ nɔ kpi wɔ, nɛ wa ti nihi fuu hii kpo ɔ nɔ. Se Matsɛ Yemi Asa ehe ɔ ngɛ fɛu, nɛ wɔ tsuo wa yaa mi. Enɛ ɔ haa nɛ wa náa tsɔsemi kɛ níhi nɛ wa kaseɔ ngɛ wa kpe ɔmɛ a mi ɔ he se.”\nMatsɛ Yemi Asahi A Mami Ha Nɛ Anɔkuale Jami Ngɛ Hɛ Mi Yae Mlamlaamla